Լիլիան Թյուրամ

Ռյուդի Լիլիան Թյուրամ Յուլեն (ֆր.՝ Ruddy Lilian Thuram-Ulien, հունվարի 1, 1972(1972-01-01)[…], Պուանտ ա Պիտր), առավել հայտնի է Լիլիան Թյուրամ (ֆր.՝ Lilian Thuram) անվամբ, ֆրանսիացի ֆուտբոլիստ, պաշտպան։
Սրտի հետ կապված խնդրի պատճառով 2008 թվականին հրաժեշտ է տվել ֆուտբոլին։ Ֆրանսիայի ֆուտբոլի ազգային հավաքականի կազմում դարձել է աշխարհի և Եվրոպայի չեմպիոն։ Ազգային հավաքականում անցկացրած խաղերի քանակով գրանցել է ռեկորդ՝ 142 խաղ)։


== Կենսագրություն ==
Մինչ ֆոտբոլիստ դառնալը նա պատրաստվում էր դառնալ կաթոլիկ քահանա, սակայն ժամանակին հայտնաբերում է իր մեջ ֆուտբոլիստի տաղանդը և զբաղվում ֆուտբոլով։ Պրոֆեսիոնալ կարիերան սկսել է «Մոնակո» ֆուտբոլային ակումբում՝ 1991 թվականին։ Այնուհետև մեկնել է Իտալիա, որտեղ 10 տարի հանդես է եկել Պարմայի և Յուվենթուսի կազմում։ Չորս անգամ դարձել է Իտալիայի չեմպիոն, երկու մրցաշրջան անցկացրել է «Բարսելոնայի» կազմում և 2008 թվականին մեկնել Ֆրանսիա, որտեղ պատրաստվում էր ընդգրկվեր «Պարի Սեն-Ժերմենի» կազմում։ Սակայն Փարիզում բուժզննում անցնելուց հետո բժիշկներն արգելել են  նրան զբաղվել ֆուտբոլով։
Ֆրանսիայի ազգային հավաքականում անցկացրած 142 խաղում դարձել է երկու գոլի հեղինակ, որոնք նա խփել է 1998 թվականի աշխարհի առաջնության կիսաեզրափակչում՝ Խորվաթիայի ֆուտբոլի ազգային հավաքականի դեմ խաղի ժամանակ։ Ֆրանսիայի հավաքականը Թյուրամի խփած գնդակների շնորհիվ  դուրս է եկել եզրափակիչ և դարձել աշխարհի չեմպիոն։
Թյուրամը մասնակցել է նաև 2002, 2006 թվականների աշխարհի և 1996, 2000,  2004 և 2008 թվականների Եվրոպայի  առաջնություններին։
2008 թվականի հունիսի 9-ին, Եվրոպայի առաջնության Ֆրանսիայի հավաքականի առաջին խաղում Թյուրամը ճանաչվել է առաջին ֆուտբոլիստը, որը 15 խաղ է անցկացրել Եվրոպայի առաջնությունում։ Մինչ այդ 14-ական խաղեր էին իրենց հաշվին գրանցել Զինեդին Զիդանը, Լուիշ Ֆիգուն և Կարել Պոբորսկին։ Ֆրանսիայի հավաքականի անհաջող խաղերից հետո Թյուրամը հայտարարել է իր հավաքականից հեռացման մասին։
Ընդգրկվել է  «Ներկայումս ապրող 100 մեծագույն ֆուտբոլիստների» շարքին։


== Նվաճումներ ==


=== Ակումբային ===
«Մոնակո»Ֆրանսիայի գավաթակիր1990/91«Պարմա»Իտալիայի գավաթակիր 1998/99
Իտալիայի սուպերգավաթակիր 1999
ՈւԵՖԱ-ի գավաթակիր 1998/99«Յուվենթուս»Իտալիայի չեմպիոն 2001/02, 2002/03
Իտալիայի սուպերգավաթակիր 2002, 2003«Բարսելոնա»Իսպանիայի սուպերգավաթակիր 2006


=== Հավաքական ===
Եվրոպայի առաջնության բրոնզե մեդալակիր 1996
Աշխարհի չեմպիոն 1998
Եվրոպայի չեմպիոն 2000ըԿոնֆեդերացիայի գավաթակիր 2003
Աշխարհի առաջնության արծաթե մեդալակիր 2006


=== Անձնական ===
Ֆրանսիայի լավագույն ֆուտբոլիստ 1997
Իտալիայի տարվա ֆուտբոլիս՝ ըստ «Guerin Sportivo» ամսագրի 1997
Աշխարհի առաջնության «բրոնզե գնդակի» մրցանակակիր 1998
ՖԻՖԱ 100- անդամ


== Անձնական կյանք ==
Թյուրամն ամուսնացած է, ունի երկու որդի, Մարկուսը (1997) ու Խեֆրեն (2001)։ Երկուսն էլ՝ ինչպես հայրը ֆուտբոլիստներ են։ Մարկուս եղել է «Գենգանի» ակումբի ֆուտբոլիստ, 2019 թվականին տեղափոխվել է «Մյոնխենգլադբախի Բորուսիա» ակումբ։ Եղել է Եվրոպայի պատանիների 2016 թվականի չեմպիոն։ Թյուրամի կրտսեր որդին՝ Խեֆրենը հանդես է գալիս «Մոնակոյի» երիտասարդական կազմում։
Լիլիան Թյուրամի ազգակիցը՝ Յոհան Թյուրամը դարպասապահ է, հանդես է եկել «Հավր» ակումբում, 2019 թվականին տեղափոխվել է «Լե Ման» ակումբ։


== Ծանոթագրություններ ==


== Արտաքին հղումներ ==
Профиль и статистика Лилиана Тюрама на сайте FootballDatabase.com(անգլ.)
Профиль на официальном сайте «Барселоны»(անգլ.)